Parco dei Mostri

Parco dei Mostri eller Sacro Bosco ("Den hellige lund"), også kjent som  Bomarzo-hagen er en manieristisk samling av skulpturer og andre former som ligger i Bomarzo, i Viterbo, i nordlige Lazio, Italia. Beliggenheten er ca. 100km nesten rett nord fra Roma.

Anlegget ble laget i løpet av det 16. århundret. 
Det er plassert i et skogholt i dalen nedenfor Bomarzo-borgen, og befolket med skulpturer og små byggverk mellom trærne.

Historie
Parken har fått navn etter de mange overdimensjonerte skulpturene, hvorav noen er hogd ut av direkte i fjellgrunnen av dette tidligere ganske ufruktbare landskapet. Den ble planlagt av Pier Francesco Orsini, kalt Vicino (1523–1585), en condottiere og kunstmesen som var gift med Giulia Farnese (må ikke forveksles med sin bestemor på morssiden Giulia Farnese som var elskerinne til pave Alexander VI). Etter hennes død dedikerte han parken til henne. Utformingen er tilskrevet Pirro Ligorio, og skulpturene til Simone Moschino.

I løpet av det nittende og langt inn i det tyvende århundret ble hagen forsømt og overgrodd. Fra 1970-årene startet Bettinifamilien med et restaureringsarbeide i privat regi. I dag er hagen kommunaleid. Den er åpen for publikum og en lokal turistattraksjon. Parken kan ha gitt inspirasjon til byggingen av «Tarot-hagen» som Niki de Saint Phalle fullførte 400 år senere.

Referanser

Eksterne lenker 
 

Renessansens skulpturer
Renessansens arkitektur
Italiensk kunst
Manierismen
Museer i Italia
Friluftsmuseer
Byggverk i Lazio